ÅRSMØDEHÆFTE FOR

GENERALFORSAMLING

SADF 15. April 2023



Inkl. her: Dagsorden, program, vedtægtsændringer, regnskab

**Ordinær generalforsamling i SADF**

Hermed indkaldes til ordinær generalforsamling lørdag den 27. April 2024, kl. 10.15 – 12.45 på Severin kursus- og konferencecenter, Skovsvinget 25, Middelfart.

Da vi starter med et indlæg før generalforsamlingen, skal alle være indskrevet inden dette begynder.

**OBS indskrivning til generalforsamling er kl. 08.30-09.00**

**Program lørdag den 15. april 2023**

08.30 – 09.00 Indskrivning til generalforsamling

09.00 – 10.00 Humoristisk foredrag med Karen-Marie Lillelund

Karen-Marie Lillelund er kendt for sin store humor, som hun bruger flittigt, mens hun stiller skarpt på vores måde at kommunikere og omgås hinanden på.

Hun er oprindeligt uddannet i dramaturgi og musik ved Århus Universitet.

Hun startede som musicalperformer på Østre Gasværk teater, men har de seneste 12 år rejst Danmark rundt for at udbrede sit muntre og livsbekræftende budskab. For 3 år siden blev hun certificeret Corporate Speaker i USA og er nu også begyndt at holde foredrag der.

Karen-Marie har udgivet bøgerne ”Humor i ledelse” (Børsen), ”Humor på arbejde” (Gyldendal business) og ”Håndbog til et lattermildt liv” (Gyldendal business) [www.karenmarielillelund.dk](http://www.karenmarielillelund.dk)

10.00 – 10.15 Pause

10.15 – 12.45 Generalforsamling

12.45 Tak for i år

Der vil være en ”To go” frokost ved udgangen til dem, der har bestilt det

**Dagsorden generalforsamling 15.4-2023, Severin konferencecenter**

1. Valg af dirigent
2. Formandens årsberetning
3. Fremlæggelse af årsregnskab
4. Budget for det kommende år
5. Indkomne forslag
	1. Det foreslås, at der fremstilles et logo-klistermærke med årstal til fornyelse hvert år i forbindelse med betaling af kontingent
	2. Det foreslås, at elever, der er medlem af SADF, kan oprette en klinik og arbejde der under uddannelsen
6. Vedtægtsændringer
7. Fastlæggelse af kontingent
8. Valg af bestyrelsesmedlemmer:
* Linda Dam Havmøller, modtager genvalg
* Dorthe Källberg Andersen, modtager genvalg
* Heidi Marinussen, modtager ikke genvalg
1. Valg af suppleanter til bestyrelsen
* 1. suppleant
* 2. suppleant

 10. Fastlæggelse af dato for næste års generalforsamling, bestyrelsen foreslår 5.-6. april 2024, samme sted

 11. Eventuelt

**Rød tekst = slettes**

**Grøn tekst = tilføjelse**

 VEDTÆGTER

**§ 1. Foreningens navn**

Stk. 1.

Foreningens navn er **Sammenslutningen af Danske Fodplejere,** til dagligt forkortet **SADF.**

Stk. 2.

Foreningens hjemsted er den til enhver tid værende formands adresse.

Stk. 3.

Foreningen er registreret hos Patent- og Varemærkestyrelsen, hvor foreningens navn og bomærke er registreret, samt titel “klinik for fodpleje”. Klinik for fodpleje må kun benyttes sammen med bomærket.

Det tilstræbes, at alle medlemmer af foreningen anvender denne betegnelse i forbindelse med skiltning, annoncering, klinikkens hjemmeside etc., da det medvirker til fælles profilering af faget og klar adskillelse fra andre faggrupper.

Kun foreningens færdiguddannede medlemmer og SADF samarbejdende uddannelsessteder må benytte brancheforeningens logo og titel.

Det er kun SADFs uddannedemedlemmer der er berettiget til at bære brancheforeningens emblem.

Stk.4.

Arbejder et SADF-medlem i samme lokalitet som et ikke SADF-medlem, skal det tydeligt fremgå ved navn, hvem der har ret til at bruge SADFs logo og herved er dækket af SADFs kollektive forsikring (se SADFs vejledning/skabelon på hjemmesiden). Andet anses som misbrug af logo.

**§ 2. Formål**

Foreningen har til formål:

* At varetage medlemmernes fælles faglige og erhvervsmæssige interesser – også overfor offentlige myndigheder.
* At virke for en stadig højnelse af medlemmernes faglige standard og arbejde ved afholdelse af kurser, studiekredse, forelæsninger og udgivelse af et fagblad/hjemmeside.
* At virke som sparringspartner for uddannelsessteder, herunder at være inspirator for højnelse af faglighed og kvalitet.
* At yde kollegial støtte.

**§ 3.** **Medlemsskab**

Stk. 1.

Som aktivt medlem optages færdiguddannede fodplejere og fodterapeuter. Ansøgning om optagelse foregår via foreningens hjemmeside. Ansøgningen skal vedlægges eksamensbevis, lønsumsregistrering samt gyldigt førstehjælpsbevis - se krav på hjemmesiden. Nye medlemmer skal som minimum opfylde SADFs til enhver tid gældende optagelseskrav. Bestyrelsen er dog bemyndiget til, i særlige tilfælde, at dispensere midlertidig herfra.

Stk. 1.1.

Antallet af aktive medlemmer skal til enhver tid bestå af minimum 80% fodplejere.

Stk. 2.

Bestyrelsen afgør i hvert enkelt tilfælde, om ansøgeren er kvalificeret til medlemskab efter de af foreningen fastsatte krav, og med hensyntagen til de med myndighederne indgåede aftaler.

Det påhviler den til enhver tid værende bestyrelse at forvalte optagelsesbestemmelserne på en sådan måde, at medlemmernes faglige standard holdes på et niveau, der kan bevare foreningens anseelse.

Stk. 3.

Et medlem, der har ydet en særlig indsats for SADF kan på en generalforsamling udnævnes til æresmedlem. Æresmedlemmet tilbydes gratis fagblad og medlemslogin. Deltagelse i GF uden stemmeret samt deltagelse i arrangementer vederlagsfrit. Æresmedlemsskabet er livsvarigt.

Aktive medlemmer der udnævnes til æresmedlem, får ovenstående rettigheder, når de ophører som fodplejer. Indstilling skal fremsendes skriftligt, til den siddende formand.

Stk. 4.

Skoleejere eller skoleledere samt ansatte på samarbejdende uddannelsessteder kan optages som medlemmer i SADF, hvis der drives selvstændig klinik med cvr. nr., eller man er ansat i klinik/firma med cvr. nr. jvf. § 3, stk. 1.

Stk. 5.

Elever på et samarbejdende uddannelsessted kan erhverve elevmedlemskab hos SADF under uddannelsen. Medlemskab for elever giver ikke ret til brug af foreningens bomærke, symboler samt forsikringsdækning jvf. stk. 6. Medlemskab for elever giver møde- og taleret på generalforsamlinger.

Udøver eleven erhverv som fodplejer under uddannelsen, medfører dette karantæne i 2 år fra uddannelsens afslutning - før der kan søges om optagelse i SADF. Elevmedlemmet forpligter sig til at følge ”Retningslinjer for elevmedlemskab”

Stk. 6.

Inkluderet i medlemskabet er forsikringsdækning via den fælles erhvervs- og ansvarsforsikring. Den er gældende fra den dato medlemskabet er betalt, og ophører ved manglende betaling af kontingent, samt ved udmeldelse. Medlemskabet dækker også Koda/Gramex samt sporeprøvekit jvf. foreningens infektionshygiejniske retningslinjer.

Stk. 7.

For medlemmer optaget i SADF efter 15. august 2020 ophører medlemskabet automatisk ved udgangen af den kontingentperiode, hvori medlemmet fylder 75 år.

**§ 4. Udmeldelse og eksklusion**

Stk. 1.

Medlemskab kan kun opsiges skriftligt jf. de til enhver tid gældende regler, som fremgår af foreningens hjemmeside.

Bestyrelsen er dog bemyndiget til, i særlige tilfælde, at dispensere herfra. Skyldigt kontingent skal betales frem til udmeldelsesdagen.

Stk. 2.

Hvis et medlem gentagne gange overtræder foreningens vedtægter, eller på anden måde bringer foreningen i miskredit, eller overtræder de i § 6 anførte medlemsforpligtelser, kan en enig bestyrelse vedtage at ekskludere medlemmet og således lade medlemskabet ophøre. I særlige tilfælde kan bestyrelsen vælge at stille et medlemskab i bero med henblik på senere ekskludering på næstkommende generalforsamling.

Stk. 3.

Ved medlemsophør eller eksklusion af SADF mister medlemmet retten til at benytte foreningens bomærke, titel, forsikringer, samt øvrige medlemsfordele. Navn, titel og bomærke skal straks fjernes fra annoncer, skilte, tryksager med videre.

Stk. 4.

Kontingentrestancer udover to måneder medfører tab af medlemskab i SADF. Alle omkostninger til inddrivelse af foreningens tilgodehavende afholdes af medlemmet.

Stk. 5.

Eksklusion som følge af manglende kontingentbetaling medfører karantæne i to år, fra det tidspunkt medlemskabet er ophørt. Ved eksklusion to gange, som følge af manglende kontingentbetaling, er det ikke længere muligt at opnå medlemskab af SADF.

**§ 5**. **Foreningen som klageinstans**

Stk. 1.

Foreningen kan optræde som klageinstans for medlemmets kunder. Kun skriftlige klager kan behandles.

Bestyrelsens afgørelse skal, såfremt et bestyrelsesmedlem eller det pågældende medlem ønsker det, forelægges juridisk udtalelse fra advokat valgt af SADF.

Stk. 2.

Medlemmet er forpligtet til at følge bestyrelsen afgørelse.

**§ 6. Medlemmernes forpligtelser**

Stk. 1.

Medlemmerne er forpligtede til at reklamere med deres medlemskab af foreningen, og har ret til at benytte foreningens bomærke, dog under hensyntagen til de almene regler for annoncering, der i øvrigt måtte blive fastsat af bestyrelsen.

Stk. 2.

Medlemmerne har pligt til at udføre deres arbejde samvittighedsfuldt, herunder opfylde SADFs kvalitetsnormer, og har i den forbindelse tavshedspligt med alt, hvad de måtte erfare under arbejde med kunderne.

Stk. 3.

Medlemmerne skal udvise loyalitet overfor kolleger og i øvrigt efterkomme, hvad der måtte være god forretningsskik og etik for foreningens medlemmer.

Stk. 4.

Medlemmet forpligter sig til at følge foreningens infektionshygiejniske retningslinjer samt etiske retningslinjer.

**§ 7.** **Kontingent**

Stk. 1.

Generalforsamlingen fastsætter det årlige kontingent for medlemmer.

Stk. 2.

Ved indmeldelse betales udover kontingent et indmeldelsesgebyr, der fastsættes af bestyrelsen 1 gang om året.

Stk.3.

Kontingent betales 2 gange årligt, og forfalder til betaling hver den 1. januar og 1. juli. Sker dette ikke, pålægges et opkrævningsgebyr, som fastsættes af bestyrelsen.

Overskrides forfaldsdatoen med mere end 10 dage, pålægges der et rykkergebyr, som fastsættes af bestyrelsen.

**§ 8**. **Generalforsamling**

Stk. 1.

Generalforsamlingen er foreningens højeste myndighed. Den ordinære generalforsamling afholdes hvert år, inden udgangen af april måned, og indkaldes med mindst 3 ugers skriftligt varsel til hvert enkelt medlem.

Med indkaldelsen skal følge foreningens regnskab samt indkomne forslag.

Stk. 2.

På den ordinære generalforsamling er følgende dagsorden som minimum gældende:

1. Valg af dirigent
2. Formandens årsberetning
3. Fremlæggelse af årsregnskabet
4. Fremlæggelse af budget
5. Indkomne forslag
6. Fastlæggelse af kontingent
7. Valg af bestyrelsesmedlemmer
8. Valg af suppleanter til bestyrelsen
9. Fastlæggelse af dato for næste års generalforsamling
10. Eventuelt

Dirigenten kan vælges udenfor foreningen.

Stk. 3.

Forslag, der ønskes behandlet på generalforsamlingen, skal fremsættes skriftligt og være bestyrelsen i hænde senest 6 uger før generalforsamlingen.

Stk. 4.

Adgang til generalforsamlingen har alle aktive medlemmer, elevmedlemmer samt æresmedlemmer. Kun aktive medlemmer har stemmeret. Stemmesedler udleveres til brug for skriftlige afstemninger.

Stk. 5

Bortset fra eksklusion af medlemmer, vedtægtsændringer og foreningens eventuelle ophør, jf. § 13, afgør generalforsamlingen alle sager ved simpelt stemmeflertal.

Vedtægtsændringer og eksklusion af medlemmer kræver 2/3 majoritet af fremmødte stemmeberettigede.

Stk. 6.

Skriftlig afstemning afholdes, såfremt ét tilstedeværende medlem fremsætter ønske herom.

Stk. 7.

Der kan stemmes ved fuldmagt, som hentes på hjemmesiden. Hvert medlem kan dog kun medbringe 1 stk. fuldmagt med tilhørende gyldig kontingentkvittering.

Stk. 8.

Over generalforsamlingen føres en protokol, der underskrives af formand samt dirigent.

**§ 9. Ekstraordinær generalforsamling og urafstemning**

Stk. 1.

Efter ønske fra mindst 3 bestyrelsesmedlemmer eller skriftligt krav, vedlagt dagsorden, fra mindst 50 medlemmer, skal bestyrelsen indkalde til ekstraordinær generalforsamling.

Stk. 2.

Ekstraordinær generalforsamling i begge tilfælde indkaldes af bestyrelsen med mindst 3 ugers varsel og afholdes senest 8 uger efter, at begæringen er fremsat for bestyrelsen.

Stk. 3.

Urafstemning kan benyttes af bestyrelsen, såfremt 3 medlemmer af bestyrelsen ønsker dette.

Urafstemning er en skriftlig afstemning blandt medlemmerne.

Afstemningsmaterialet returneres inden en af bestyrelsen fastsat tidsfrist.

Stemmetal er gældende, og resultatet heraf er bindende for bestyrelsen.

**§ 10**. **Bestyrelsen**

Stk. 1.

Foreningens daglige ledelse varetages af en på generalforsamlingen valgt bestyrelse, bestående af 5 bestyrelsesmedlemmer, og 2 suppleanter. Det bestræbes at bestyrelsen sammensættes med størst mulig geografisk spredning. 1. og 2. suppleant vælges for et år ad gangen. Bestyrelsen vælges for 2 år ad gangen. På valg i lige år: 3 bestyrelsesmedlemmer. På valg i ulige år: 2 bestyrelsesmedlemmer.

Stk. 1.1.

Kun betalende og aktive medlemmer, dog undtaget skoleejere/-ledere og ansatte på samarbejdende uddannelsessteder, kan vælges til bestyrelsen i SADF.

Stk. 1.2.

I bestyrelsen kan der til enhver tid kun sidde én fodterapeut. I de tilfælde, hvor der i bestyrelsen sidder en fodterapeut, kan der ikke vælges fodterapeuter som suppleanter.

Stk. 2.

Bestyrelsen fastsætter selv sin forretningsorden, og konstituerer sig på først kommende bestyrelsesmøde med formand/næstformand, og vælger/ansætter selv sekretær/kasserer. Eksterne konsulenter i bestyrelsen har ikke stemmeret ved generalforsamlingen eller bestyrelsesmøder, men kan deltage.

Stk. 3.

Såfremt formanden afgår inden valget, indtræder næstformanden. Hvis et bestyrelsesmedlem afgår i valgperioden, indtræder suppleanten.

Stk. 4.

Bestyrelsen er beslutningsdygtig, når formanden og 3 bestyrelsesmedlemmer er til stede. Ved stemmelighed er formandens stemme gældende.

Stk. 5.

Bestyrelsen kan nedsætte et udvalg til behandling af særlige opgaver, og bevilge støtte til arrangementer.

Stk. 5.1.

Bestyrelsesmøde afholdes mindst 6 gange om året.

Over alle bestyrelsesmøder føres protokol.

Bestyrelsen får vederlag for tabt arbejdsfortjeneste og rimeligt dokumenterede udlæg i forbindelse med møder, samt et mindre bestyrelseshonorar fastsat af bestyrelsen.

Stk. 5.2.

Sekretær/kasserer posten kan besættes af en person udenfor bestyrelsen, men denne har i så fald ikke stemmeret ved bestyrelsesmøder.

Bestyrelsen udpeger en registreret eller statsautoriseret revisor til foreningens regnskaber.

Stk. 5.3.

Foreningen tegnes af formanden og 1 bestyrelsesmedlem.

Den samlede bestyrelse kan meddele prokura til bestyrelsesmedlemmer samt højst én person udenfor bestyrelsen.

Stk. 5.4.

Bestyrelsens konstituering meddeles medlemmerne i SADFs fagblad samt på hjemmesiden.

Stk. 6.

Et bestyrelsesmedlem er inhabil i sager, hvori vedkommende eller dennes nærmeste har økonomisk eller særlig personlig interesse i sagens udfald. I øvrigt er de almindelige regler for inhabilitet og tavshedspligt, for offentlig forvaltning, gældende for bestyrelsens medlemmer.

**§ 11. Fagblad/Hjemmeside**

Stk. 1.

Foreningen udgiver et fagblad, der har til formål at informere medlemmerne og behandle faglige spørgsmål, og hvor medlemmerne har ret til at give udtryk for meninger.

Stk. 2.

Redaktøren har ansvaret for fagbladets indhold, i samarbejde med SADFs bestyrelse.

Stk. 3.

Foreningen har en hjemmeside [www.danskefodplejere.dk,](http://www.danskefodplejere.dk/) der har til formål at informere medlemmerne og synliggøre SADF.

Hjemmesiden bliver løbende opdateret med nyheder m.m. Hjemmesiden har bl.a. til opgave at gøre foreningen mere synlig og genkendelig udadtil. Hjemmesidens lukkede sider kan kun benyttes af medlemmer.

Stk. 4.

Ophavsrettighederne til alt materiale på SADFs hjemmeside tilhører SADF, medmindre andet er angivet. Materialet er som hovedregel til eget brug, og til dette formål kan der frit downloades og printes materiale.

**§ 12.** **Regnskab**

Stk. 1.

Regnskabsåret er 1. januar – 31. december.

Stk. 2.

Årsregnskabet udsendes til medlemmerne samtidig med indkaldelse til generalforsamling.

Stk. 3.

Regnskabet påtegnes af samtlige bestyrelsesmedlemmer og revisor.

**§ 13. Foreningens ophør**

Stk. 1.

Foreningens ophør kan kun besluttes på en ordinær, eller ekstraordinær generalforsamling.

Stk. 2.

For at opløse SADF er det påkrævet, at mindst halvdelen af foreningens medlemmer er til stede, og at beslutningen vedtages med 2/3 majoritet af de afgivne stemmer. Er der ikke mødt tilstrækkeligt antal medlemmer op, indkaldes straks til en ny ekstraordinær generalforsamling til afholdelse senest 3 uger senere, hvor beslutning tages ved simpelt flertal uden hensyn til antallet af fremmødte.

Stk. 3.

I tilfælde af SADFs ophør fordeles foreningens formue efter generalforsamlingens beslutning.

*Således vedtaget på generalforsamlingen, den 15. april 2023/27. april 2024*

**Regnskabet 2023 kan læses** [**HER**](https://danskefodplejere.dk/wp-content/uploads/2024/03/Aarsregnskab-SADF-2024.pdf)